Document ID: 32009R0504

32009R0504
L 151/22
SLUŽBENI LIST EUROPSKE UNIJE
UREDBA KOMISIJE (EZ) br. 504/2009
od 15. lipnja 2009.
o izmjeni Uredbe (EZ) br. 546/2003 o određenim službenim obavijestima u vezi s primjenom uredaba Vijeća (EEZ) br. 2771/75, (EEZ) br. 2777/75 i (EEZ) br. 2783/75 u sektoru jaja i mesa peradi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 192. u vezi s njezinim člankom 4.,
uzimajući u obzir Uredbu Vijeća (EEZ) br. 2783/75 od 29. listopada 1975. o zajedničkom sustavu trgovine za ovalbumin i laktalbumin (2), a posebno njezin članak 10.,
budući da:
(1)
Uredba Komisije (EZ) br. 546/2003 (3) predviđa da države članice moraju obavijestiti Komisiju svakog četvrtka o prodajnoj cijeni u jedinicama za pakiranje jaja razreda A od kokoši iz kaveznog uzgoja koja je prosjek kategorija L i M. Određene države članice prenijele su Direktivu Vijeća 1999/74/EZ od 19. srpnja 1999. o utvrđivanju minimalnih standarda za zaštitu kokoši nesilica (4) tako da su nametnule na njihovom području standarde dobrobiti životinja strože od minimalnih standarda određenih u toj Direktivi. Kao posljedica navedenog, sve države članice ne provode više određene metode uzgoja za kokoši nesilice. Iz tog razloga, one države članice koje više ne mogu obavješćivati o cijenama jaja iz kaveznog uzgoja trebaju Komisiji priopćiti cijene jaja iz stajskog uzgoja.
(2)
Radi usklađivanja, sve obavijesti koje se odnose na cijene iz sektora mesa treba poslati istog dana u tjednu; stoga je prikladno da se obavijesti dostavljaju srijedom.
(3)
Uredbu (EZ) br. 546/2003 stoga treba na odgovarajući način izmijeniti.
(4)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
U članku 1. Uredbe (EZ) br. 546/2003, stavak 1. zamjenjuje se sljedećim:
„1. Najkasnije do 12.00 sati po briselskom vremenu svake srijede svaka država članica elektroničkim putem obavješćuje Komisiju o:
(a)
prodajnoj cijeni u jedinicama za pakiranje jaja razreda A od kokoši iz kaveznog uzgoja koja je prosjek kategorija L i M ili, u slučajevima kada proizvodnja u kavezima više nije reprezentativna, o prodajnoj cijeni jaja od kokoši nesilica koje se drže u stajskom sustavu uz naznaku da se prodajna cijena odnosi na jaja iz stajskog uzgoja;
(b)
prodajnoj cijeni u klaonicama ili veleprodajnim cijenama zabilježenima na reprezentativnim tržištima za sve piliće razreda A poznate kao „65-postotni pilići” ili za drukčiju obradu cijelih pilića ako je reprezentativnija.”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. lipnja 2009.

Labels: 3
12
2
17